OzLabs/hebrew-wiki-articles huggingface dataset:
אות גרונית

בעברית, אותיות גרוניות הן האותיות אהח"ע – ארבע האותיות המייצגות את העיצורים שמוצאם מן הגרון (בהבחנה מקבוצות העיצורים בומ"ף, גיכ"ק, דטלנ"ת, זסשר"ץ). יש המחשיבים גם את האות ר כגרונית, ומכאן גם אהחע"ר או הָאָח רֵ"עַ.

==כללי דקדוק מיוחדים==
לאותיות גרוניות כללי דקדוק מיוחדים:
* האותיות הגרוניות (אהח"ע) הן היחידות המנוקדת בחטף (במקום בשווא נע), אם כי יש מספר מקרים יוצאי־דופן לאות שאינה גרונית שנוקדה בתנ"ך בחטף.
* האותיות הגרוניות (אהחע"ר) אינן מקבלות דגש. 
* בצורתה היסודית מנוקדת ה"א הידיעה בפתח ובעיצור שאחריה מופיע דגש. כאשר העיצור התוכף הוא אחד מן העיצורים א, ה, ח, ע, ר שאינם מקבלים דגש חזק, לא מופיע הדגש, ובמקום זאת משתנה במקרים מסוימים תנועת ה"א הידיעה:
** לפני האותיות: א', ר' - בקמץ (הָאִיש);
** לפני האות: ע' - בסגול, כאשר האות ע' מנוקדת בקמץ גדול ואינה מוטעמת (הֶעָרִים, הֶעָרוּץ), ואחרת בקמץ (הָעִיר, הָעָם, הָעָרְמָה - בדוגמה השנייה ע' מוטעמת, בדוגמה השלישית היא מנוקדת בקמץ קטן);
** לפני האות: ה' - בסגול, כאשר האות ה' מנוקדת בקמץ גדול ואינה מוטעמת (הֶהָרִים), ואחרת בפתח (הַהוּא);
** לפני האות: ח' - בסגול, כאשר האות ח' מנוקדת בקמץ גדול (הֶחָכָם, הֶחָם) או בחטף־קמץ (הֶחֳדָשִים), ואחרת בפתח (הַחוּט, הַחָכְמָה - קמץ קטן).

==הגייה==
מרבית דוברי העברית בימינו אינם מקפידים על הגייה גרונית של האותיות הגרוניות, כך שהאות עי"ן, למשל, נשמעת כמו האות אל"ף, וכך בשיר "אני רואה אותה בדרך לגימנסיה" מופיעות השורות "האם כבר מישהו ידע / את המלכה של האוגדה?", שבהן נחרזת האות עי"ן עם האות ה"א, חריזה שלא תתקיים בהגייה גרונית של עי"ן.

החוקרים חלוקים בשאלה עד כמה הגו בעבר את האותיות הגרוניות. ממגילות מדבר יהודה ניכר שלא הבדילו בין אותיות גרוניות. בברייתא המופיעה בירושלמי ובבבלי נאמר: "אין מעבירין לפני התיבה לא חיפנין ולא בישנין ולא טיבעונין מפני שהן עושין היהין חיתין ועיינין אאין". בתלמוד הבבלי מופיעה אגדתא המייחסת אי ידיעת הגיית הגרוניות בסתם לתושבי הגליל. פרופ' פאול קאלה טען על סמך קטעי מקרא בגניזה שבהם לא נתנקדו האותיות הגרוניות, שבימי בעלי המסורה האותיות הגרוניות כלל לא נהגו ושניקוד האותיות הגרוניות על ידי בעלי המסורה הוא חידוש בהשפעת הערבית. לעומת זאת, טוען יחזקאל קוטשר, בין השאר על סמך השתמרות שמות מקומות בגליל עם אותיותיהם הגרוניות, שבימי הכיבוש הערבי של ארץ ישראל הגו תושבי הגליל את האותיות הגרוניות. קוטשר טוען שהיהודים שידעו לבטא את האותיות הגרוניות נמנעו מלעשות זאת בפני היוונים, כיוון שהדבר נחשב ל"לא תרבותי" וזו הסיבה לכך שבחלק מהמקורות נראה שלא הקפידו על שימוש בגרוניות. לטענתו, מגילות מדבר יהודה נכתבו על ידי יהודים שחיו באזור שבו הייתה השפעה נוכרית שבגללה הם איבדו את ההגייה של האותיות הגרוניות, והן אינן מייצגות את כלל הציבור בארץ ישראל.

==הערות שוליים==

קטגוריה:עברית
קטגוריה:דקדוק עברי
עזרא רוטמן

עזרא רוטמן (1979-1908) היה אדריכל ומהנדס ישראלי, שהיה אחד מהאדרכילים המכוננים של העיר חדרה, בה תכנן מאות מבנים, שחלקם משומשים עד היום ומוגדרים כבניינים לשימור.

==קורות חיים==
רוטמן נולד בחדרה להלנה וחיים רוטמן, שהיה ממייסדי העיר חדרה, כאשר משפחתו הייתה מהראשונות שהתגוררו מחוץ לחאן. רוטמן למד בקבוצת התלמידים הראשונה של בית הספר העממי "אחד העם" בחדרה, ובגיל 8 עבר עם אחיו לירושלים להמשך לימודיו בבית ספר בעיר. בכיתה ח', מצא את עצמו רוטמן התלמיד היחיד בכיתתו, כאשר שני חבריו לכיתה לא עברו את הבחינה ונשארו כיתה. על כן, החליט עזרא להירשם לגימנסיה "הרצליה" בתל אביב, שם סיים את לימודיו בהצטיינות בשנת 1925. באותה שנה, נסע רוטמן ללמוד הנדסה בעיר טורינו באיטליה, שכן באוניברסיטה העברית שנחנכה באותה שנה פעלו פקולטות למדעי רוח בלבד. באותה תקופה התפרנס רוטמן ממתן שיעורים פרטיים בעברית ליהודים עשירים מטורינו, בהם פגש את אשתו, הלנה יקיה. בשנת 1930 סיים רוטמן את הדוקטורט שלו, שעסק בגשרים וסכרים.

זמן קצר לאחר מכן התחתן רוטמן עם הלנה ועלה עמה לארץ ישראל למרות התנגדות משפחתה. בני הזוג בנו את ביתם לצד בית הוריהם. בחדרה, הקים רוטמן את משרד האדריכלות 'משרד טכני ד"ר אינג' עזרא רוטמן מהנדס ואדריכל', בו תכנן מאות בניינים בשלל שימושים, וכן שלל גשרים וכבישים. בין היתר, תכנן רוטמן את מבנה בית חולים חדרה, והשתתף בבניית בית הכנסת הגדול בחדרה ובתכנון שכונת ביל"ו. בנוסף תכנן רוטמן את בית קלז, בית הספר העממי ברחוב אחד העם, וכן מספר בתים פרטיים בסגנון הבינלאומי המוגדרים בניינים לשימור. כמו כן, תכנן רוטמן אנדרטה לאבשלום פיינברג בראשון לציון, וכן מבני ציבור בגבעת חיים ובפרדס חנה. היקף התכנון המשמעותי בו היה מעורב בחדרה הפך אותו לאחד האדרכילים הבולטים שהטביעו את חותמם בהתפתחות העיר.

בנוסף לפעילותו האדריכלית היה רוטמן פעיל פוליטי בעל השקפה רוויזיניסטית. בימי המנדט הבריטי הוא סייע לאצ"ל בהסתרת נשק בביתו. כמו כן השתתף רוטמן במועצה המקומית של חדרה, במסגרת התנועה הלאומית במועצה. לאחר קום המדינה היה רוטמן יושב ראש סניף תנועת החרות בחדרה. בשנות השישים הורשע רוטמן בהלבנת הון בהיקף 150 אלף לירות במסגרת פעילותו כמנהל חברת הקבלנות "פאר חדרה", ונקנס על כך ב-82.5 אלף לירות, כאשר החברה נקנסה ב 125 אלף. רוטמן הפסיק את פעילותו האדריכלית בשנת 1973. הותיר אחריו ארבעה ילדים, חיים, לאומי, בתיה ואהוד. הלנה רוטמן נפטרה בשנת 2011, בגיל 102.

==קישורים חיצוניים==
* 

==הערות שוליים==

קטגוריה:אדריכלים ישראלים
קטגוריה:חדרה: אישים
קטגוריה:מהנדסים ישראלים
קטגוריה:רוויזיוניסטים
קטגוריה:ישראלים שנולדו ב-1908
קטגוריה:ישראלים שנפטרו ב-1979
The Horrors

The horrors (בעברית: הורורס ובתרגום חופשי "האימים" או "הזוועות") היא להקת רוק-אינדי-גראז' שהוקמה ב-2005 בסאות'אנד-און-סי, אנגליה.

== היסטוריה ==
דה הורורוס קמה בסאות'אנד-און-סי, כאשר רייס (ספיידר) ווב גילה את אהבתו לתקליטים ולספינינג. ופגש בטיוליו ללונדון ולאזור סאות'אנד את פאריס בדוואן ואת טום (טומי) פורס<ref>"[https://www.clashmusic.com/news/the-horrors-tom-furse-shares-new-music The Horrors' Tom Furse Shares New Music"]. Clashmusic.com</ref>, שכמוהו, האזינו למוזיקת הרוק של שנות ה-60,

ב-2005 התגבשה הלהקה סביב השלושה יחד עם ג'ושוע הייוורד וג'וזף ספורג'ון. הם כינו את עצמם The Horrors. ההקלטות הראשונות היו שתי גרסאות כיסוי, מצד אחד The Witch של The Sonics, מצד שני Jack the Ripper של Screaming Lord Sutch, שהופיע מאוחר יותר באלבום הבכורה שלה.

הלהקה זכתה לראשונה לתשומת לב בבריטניה בזכות יציאתו של הסינגל Sheena Is a Parasite. הווידאוקליפ שביים כריס קנינגהאם ובו השחקנית המומעדת לאוסקר, סמנתה מורטון, שיחקה בקליפ אישה שמניפה את ראשה קדימה ואחורה כל הזמן ויורקת תוך כדי<ref>The Horrors - [https://www.youtube.com/watch?v=Qqo3yR109wE Sheena Is A Parasite]</ref>. שידור הקליפ הופסק בשלב מאוחר יותר, עקב שימוש בהבזקים סטרובוסקופיים, שעלולים לעורר התקפים אפילפטיים ולא, כפי שדיווח בטעות ה-New Musical Express, הנושא המדמם.

בתקופה זו צברה הלהקה פופולריות, גם בארצות הברית ויצאה לסיבוב ההופעות ה-NME Indie Rock יחד עם הלהקות Mumm-Ra, The View ו-The Automatic, מה שזיכה אותם בתשומת לב נוספת.

לאחר צאת אלבום הבכורה Strange House, יצאה הלהקה לסיבוב הופעות עולמי. בתחילה רצו חברי הלהקה לעשות את חלק מסיבוב ההופעות העולמי בארצות הברית כמופע פתיחה ללהקת Black Rebel Motorcycle Club, שהתבטל, במקום זאת הם החלו בסיבוב הופעות בארצות הברית ביוני, ויותר מאוחר בפסטיבל גלסטונברי ובפסטיבלים שונים באירופה ובאוסטרליה.

האלבום השני "Primary Colours" קצר את שבחי המבקרים ונטה לסגנון השוגייז. האלבום הופק על ידי הלהקה, קרייג סילבי, בארו ובמאי הקליפים כריס קנינגהם. ההקלטה התקיימה בבאת' במהלך קיץ 2008. השפעתו של בארו הביאה את השימוש במקלדות ובאלקטרוניקה. לאחר שעזבו את חברת Loog Records ב-2007, חתמה הלהקה בלייבל XL Recordings.

מספר שירים מהאלבום החדש דלפו מספר שבועות לפני יציאת האלבום. Primary Colours יצא לאור רשמית ב-4 במאי 2009 וזכה לשבחי המבקרים, והגיע למקום ה-25 במצעד האלבומים הבריטי.<ref>[https://www.clashmusic.com/features/walk-alone-the-horrors Walk Alone: The Horrors]

[https://www.clashmusic.com/features/walk-alone-the-horrors Touring, side projects and a potential new direction]...

מאת רובין מאריי.

22 ביוני 2015</ref> הסינגל "Who Can Say" יצא לאור על ויניל 7 אינץ' שבוע לאחר מכן. Primary Colors היה מועמד לפרס מרקורי לשנת 2009. מאוחר יותר העניק מגזין ה NME לאלבום את המקום הראשון ב-50 האלבומים הטובים ביותר של 2009<ref>NME [https://www.nme.com/list/50-best-albums-of-2009-1357 50 Best Albums of 2009]</ref>.לאחר שהובילו את פסטיבל האופסט של לונדון וערכו סיבוב הופועות עבור Primary colours.

== דיסקוגרפיה ==
<div class="mw-content-ltr">
* 2007:Strange House
* 2009: Primary Colours
* 2011: Skying
* 2014: Luminous
* 2017: V

</div>

== קישורים חיצוניים ==

* 

* 

== הערות שוליים ==

קטגוריה:להקות רוק
קטגוריה:להקות בריטיות
לולאה (טופולוגיה)

שתי לולאות a, b ב[[טורוס]]
במתמטיקה, לולאה או מסילה סגורה היא תמונה רציפה של קטע (מסילה) כך שהתמונות של קצוות הקטע מתלכדות (כלומר, היא עקומה סגורה).

לולאה שהיא גם עקומה פשוטה נקראת גם עקום ז'ורדן, על שם התפקיד שיש לה במשפט העקום של ז'ורדן.

ניתן למפות את מעגל היחידה לכל לולאה, אך הכיוון ההפוך (מיפוי לולאה למעגל היחידה) מתאפשר רק אם הלולאה פשוטה.

קטגוריה:טופולוגיה
קטגוריה:עקומות
גרגירן מגושם

גרגירן מגושם (שם מדעי: Choriaster granulatus) הוא מין יחיד בסוג גרגירן של כוכב-ים ממשפחת הגרגריניים. מין זה נפוץ בישראל במפרץ אילת ואינו מזיק לבני אדם.

== תיאור ==
גרגירן מגושם הוא כוכב ים גדול בעל חמש זרועות קצרות ועבות. לזרועותיו מראה מעוגל שנראה ״שׁמנמן״ ומזכיר בובה ממולאת או ממתק מרשמלו. הגרגירן המגושם גדול יחסית לכוכבי ים אחרים ומגיע עד לרדיוס מרבי של כ-27 ס"מ. לרוב, צבעו ורוד חיוור עם גבשושיות חומות במרכזו, אך ישנם גם מופעים שלו בצבעים נוספים כגון אפור, צהוב ואפילו אדום.<ref></ref><ref></ref>

== מקום ==
מין זה מתקיים בימים טרופיים רבים, בין היתר:<ref name="scuba-equipment-usa1">[http://www.scuba-equipment-usa.com/marine/MAY04/Granulated_Seastar(Choriaster_granulatus).html Marine Fish Picture Gallery – Granulated Seastar picture]</ref>
* מזרח אפריקה<ref name="sealifebase1">[http://www.sealifebase.org/summary/SpeciesSummary.php?id=86705 Choriaster granulatus, granular sea star]</ref>
* האזור האינדו-פסיפי
* שונית המחסום הגדולה
* ים סוף
* ונואטו
* פיג'י
* פפואה גינאה החדשה

== בית גידול ==
Choriaster granulatus ב[[מדגסקר]]
הגרגירן המגושם נמצא לרוב במים רדודים יחסית, מעומק 1.5 מטרים ועד לעומק של 53 מטרים, באזורים טרופיים בהם טמפרטורת המים נעה בין 24–29 מעלות צלזיוס. יכול להמצא בקבוצות או בבודדים בקרבת שוניות אלמוגים.
Choriaster granulatus

== תזונה ==
הגרגירן המגושם הוא טורף, פיו ממוקם בתחתית הגוף שלו, בדומה לכוכבי ים אחרים. הטרף נכנס אל הגוף מחוץ לפיו של הכוכב, ע״י הוצאה של איברי העיכול החוצה מתוך בטנו. מזונו העיקרי כולל חסרי חוליות קטנים, אלמוגים ופגרים.

== מחזור חיים ורבייה ==
מתוך הביצים בוקעים זחלים שהופכים לכוכבי ים צעירים עם חמש זרועות. כוכבי הים מתרבים הן ברבייה מינית והן ברבייה א-מינית.<ref></ref>

== קישורים חיצוניים ==

*

==הערות שוליים==

קטגוריה:כוכבי ים
קטגוריה:החי במפרץ אילת
זולטאן הורבאט (היסטוריון)

זולטאן הורבאט (בהונגרית: Horváth Zoltán; 25 באוקטובר 1900, בודפשט – 15 בנובמבר 1967, בודפשט) היה עיתונאי, מתרגם, היסטוריון יהודי-הונגרי.

== ביוגרפיה ==
זולטאן הורבאט נולד במשפחה יהודית כבנם של גזה הורבאט (1863-1925),<ref></ref> מנכ"ל "כרוז החדשות הטלפוני" ושל פאולינה מורטון.<ref></ref> (מטרתו של כרוז החדשות הטלפוני הייתה מתן שירות חדשות המהיר ביותר שניתן היה אז להעלות על הדעת, כך שניתן היה לשמוע חדשות בטלפון שנקראו לתוך מיקרופון בודד בו זמנית בכמה חלקים שונים של העיר בודפשט). ב-1916 הפך זולטאן הורבאט לחבר ב"איגוד הלאומי של הפקידים" וחבר במפלגה הסוציאל-דמוקרטית ההונגרית. בחודש דצמבר 1919 היגר לווינה והצטרף ל"קבוצה אור" (Világosság-csoport).

הוא חזר להונגריה במהלך שנות ה-20, התחתן עם מרתה מולנר (אחרי גירושיהם מרתה שארקזי), בתם של הסופר פרנץ מולנר והעיתונאית מרגיט וסי (בתו של העיתונאי יוז'ף וסי), ב-21 במרץ 1926.<ref>Budapest V. ker. állami házassági akv. 175/1926. folyószám.</ref> בנם, אדם הורבאט, נולד ב-1930. מאוחר יותר התגרשו ומרתה הפכה לאשתו של הסופר היהודי-הונגרי ג'ורג' שארקזי שניספה לאחר מכן בשואה.

זולטן הורבאט עבד אז כעיתונאי וכמתרגם (תרגם להונגרית את יצירותיהם של שטפן צווייג, קונרד פרדיננד מאייר, אריך קסטנר) ובמקביל הקדיש את זמנו לכתיבת יצירות היסטוריות. הוא היה העורך של סדרת הרומנים הקלאסיים של "הוצאת הספרים גריל" (Grill Könyvkiadó). בין השנים 1938–1941 התגורר בצרפת. הוא חזר לבודפשט ב-1942, שם היה כתב חיצוני (פרילנס) בעיתון נפסבה, כי בשל יהדותו אסור היה להעסיקו כשכיר, והצליח לשרוד את השואה, משנת 1945 עמד בראש מדור מדיניות החוץ של העיתון.

אחרי מלחמת העולם השנייה הצטרף למנהיגות הלאומית של המפלגה הסוציאל-דמוקרטית, ונאם נאום אישום ותביעה פוליטי בשם המפלגה במשפט פושע המלחמה בלה אימרדי, שר האוצר הימני קיצוני ואנטישמי של ממשלת הונגריה שהוצא להורג לאחר מכן. מ-1947 עבד כעורך הראשי של העיתון "אור". ב-1948 מילא תפקיד חשוב באיחוד שתי מפלגות הפועלים ונבחר לחבר ההנהלה המרכזית של ה-MDP בקונגרס המאחד. עד מהרה מונה לעורך הראשי של נפסבה. הוא נעצר באשמות מפוברקות ב-1949 ונשלח לכלא, ממנו שוחרר בקיץ 1956. לאחר מכן הפך שוב לעורך הראשי של נפסבה עד פרישתו ב-1 בנובמבר 1956. לאחר מכן עסק רק בהיסטוריוגרפיה.

== כתביו ==
* לקסיקון לתולדות העולם (עם ג'רג' פראגי 1942)
* מלינקולן ועד רוזוולט. כיצד הפכה ארצות הברית למעצמה עולמית (תרגום עבודתו של מקס זילברשמידט עם בלה רייצר, 1943)
* איך נבחן העם ההונגרי? (1945)
* המדיניות של המפלגה הסוציאל-דמוקרטית (1946)
* תחילת המאה ה-20 ההונגרית. תולדות הדור השני של הרפורמות 1896–1914 (1961, גם בגרמנית);
* לאסלו טלקי, 1810–1861 (ביוגרפיה 1964)
* ספרות והיסטוריה (1968)

== לקריאה נוספת ==
* [http://mek.oszk.hu/00300/00355/html/ABC05727/06594.htm לקסיקון ביוגרפי הונגרי]

== הערות שוליים ==

קטגוריה:היסטוריונים יהודים הונגרים
קטגוריה:מתרגמים יהודים הונגרים
קטגוריה:עורכי עיתונים יהודים הונגרים
קטגוריה:עיתונאים יהודים הונגרים
קטגוריה:ניצולי השואה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1900
קטגוריה:הונגרים שנפטרו ב-1967
צבי הירש בן עזריאל

רבי צבי הירש בן עזריאל (נפטר בכ"ב באייר ה'תצ"ג, 1733)<ref></ref> היה פוסק הלכה יהודי-פולני, ומחבר הספרים בית לחם יהודא ועטרת צבי על השולחן ערוך.

== ביוגרפיה ==
הוא היה רבה החמישי של קהילת אוליקה, לאחר אחיו ר' יעקב, ולאחר מכן ראש בית דין בלובלין.<ref></ref><ref></ref> מסיבה לא ברורה עזב את תפקידו בלובלין ועבר לוילנה, ולכן כונה 'רבי צבי הירש בן עזריאל מווילנה'. היה חתנו של הרב משה פרנקפורטר.<ref></ref><ref></ref> בשבתו בווילנה היה בקשרים קרובים עם רבנים מקומיים חשובים בהם נכדו של הט"ז הרב יואל בעל ה'מגיני זהב' והרב הגאון ר' מנחם מענדל אב”ד דק“ק קראטשין, בעל עטרת זקנים.<ref></ref>

== ספריו ==
רבי צבי חיבר ספרים יסודיים שצוטטו רבות בספרות ההלכתית: 'בית לחם יהודא' (או 'בית לחם יהודה' בחלק מן הדפוסים. הספר נושא את הסכמתו של הרב אלעזר רוקח) על שולחן ערוך יורה דעה, שנקרא על שמו של הפרנס שהיה תומך בו כלכלית בשבתו בווילנה, ר' יהודה ליב אפרים סג"ל מזיצנהיים,<ref></ref> שנדפס לראשונה בתצ"ט, ואת הספר 'עטרת צבי' על שולחן ערוך חושן משפט,<ref></ref> שנדפס בתפ"ב.<ref></ref>

== הערות שוליים ==

קטגוריה:רבנים פולנים
קטגוריה:פרשני השולחן ערוך
קטגוריה:ראשוני האחרונים
קטגוריה:נפטרים ב-1733
פרנסיס נגאנו

פרנסיס נגאנו (בצרפתית: Francis Ngannou; נולד ב-5 בספטמבר 1986) הוא לוחם אמנויות לחימה משולבות ומתאגרף צרפתי-קמרוני. אלוף לשעבר של ה-UFC בקטגוריית משקל כבד.

בדצמבר 2022 דורג במקום הרביעי מבין הלוחמים ללא קשר לקטגוריית המשקל (דירוג הפאונד לפאונד). נאמר שלנאגנו יש את חבטת האגרוף החזקה ביותר בהיסטוריה של הלחימה עם אגרוף של 1.3 טון<ref>https://www.sportskeeda.com/mma/news-watch-when-francis-ngannou-created-world-record-hardest-punch</ref>.

לפרנסיס נגאנו יש ניצחונות על לוחמים מפורסמים כמו: קיין ולסקז, סטיפה מיוצ'יץ', ג'וניור דוס סנטוס, אליסטר אוברים, סיריל גאן, קרטיס בליידס ועוד.

בינואר 2023 החליט לא לחדש חוזה בUFC והתואר שלו כאלוף העולם הפך לחופשי, מאוחר יותר בשנה זאת חתם בארגון הPFL שם הוא מיועד לקיים קרב קרוסאובר באיגרוף עם אלוף העולם במשקל כבד באיגרוף טייסון פיורי .[https://www.rfi.fr/fr/sports/20230115-mma-francis-ngannou-quitte-l-ufc].

==קישורים חיצוניים==

==הערות שוליים==

קטגוריה:לוחמי אמנויות לחימה משולבות
קטגוריה:קמרונים שנולדו ב-1986
אליפות אירופה בכדורסל עד גיל 20 2018

אליפות אירופה של פיב"א עד גיל 20 2018 הייתה המהדורה ה-21 של אליפות אירופה לנבחרות עתודה. התחרות התקיימה בקמניץ, גרמניה בין ה-14 ל-22 ביולי 2018. הזוכה בטורניר הייתה , לה זאת הייתה זכייה ראשונה בטורניר.

== הקבוצות המשתתפות ==
בתחרות השתתפו 16 נבחרות:

* 
* 
* 
* 
* - מקום 3 אליפות אירופה עד גיל 20 דרג ב' 2017
* - המארחת
* 
* - האלופה המכהנת לשנת 2017
* 
* 
* - מקום 2 אליפות אירופה עד גיל 20 דרג ב' 2017
* 
* 
* - מקום 1 אליפות אירופה עד גיל 20 דרג ב' 2017
* 
* 

== הטורניר ==

=== סיבוב ראשון ===
בסיבוב זה, 16 הקבוצות מחולקות לארבעה בתים של ארבע קבוצות. כל הקבוצות יעלו לשמינית הגמר.

=== בית א' ===

=== בית ב' ===

=== בית ג' ===

=== בית ד' ===

== שלבי הנוקאאוט ==

== משחקי דירוג ==

=== מקומות 5–8 ===

=== מקומות 9–16 ===

=== מקומות 13–16 ===
שלוש הנבחרות שמסיימות במקומות האחרונים יורדות לדרג ב' (כלומר רק הנבחרת במקום השלושה עשר נשארת בדרג א').

== פרסי הטורניר ==

=== MVP ===

* יובל זוסמן

=== חמישיית הטורניר ===

* מאטה קלאיז'יץ'
* קוסטיה מושידי
* יובל זוסמן
* דני אבדיה
* פיליפ סטאניץ'

=== מלך הסלים ===

* אלייז'ה קלארנס - 22.4 למשחק

=== מלך הריבאונדים ===

* מילוש פופוביץ' - 11.4

=== מלך האסיסטים ===

* פול פיגראס - 6.4

== דירוג סופי ==
ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי משחקי הדירוג.
{| class="wikitable"
!מקום
!נבחרת
!מאזן
|- bgcolor="gold"
|
|
|6–1
|- bgcolor="silver"
|
|
|6–1
|- bgcolor="cc9966"
|
|
|6–1
|-
|4
|
|4–3
|-
|5
|
|5–2
|-
|6
|
|5–2
|-
|7
|
|4–3
|-
|8
|
|4–3
|-
|9
|
|6–1
|-
|10
|
|2–5
|-
|11
|
|3–4
|-
|12
|
|2–5
|-
|13
|
|3–4
|- bgcolor="#fcc"
|14
|
|2–5
|- bgcolor="#fcc"
|15
|
|1–6
|- bgcolor="#fcc"
|16
|
|0–7
|}

== קישורים חיצוניים ==
*

קטגוריה:תחרויות כדורסל ב-2018
קטגוריה:תחרויות כדורסל בגרמניה
קטגוריה:אליפות אירופה בכדורסל עד גיל 20
קטגוריה:2018 בגרמניה
Pip

pip היא מערכת ניהול חבילות הכתובה בפייתון, ומשמשת להתקנה ולניהול של חבילות תוכנה.<ref></ref> המערכת מחוברת למאגר מקוון של חבילות ציבוריות, הנקרא Python Package Index .<ref></ref>

רוב ההפצות של פייתון מכילות pip שהותקן בתוכן מראש. החל מגרסת פייתון 2.7.9 (בסדרת פייתון 2), והחל מגרסת פייתון 3.4, pip כלול כברירת מחדל.

== היסטוריה ==
pip הוצגה לראשונה בשנת 2008 כמערכת בשם pyinstall. המערכת פותחה על ידי איאן בקינג (היוצר של חבילת virtualenv), כחלופה ל-EasyInstall.<ref></ref><ref></ref> השם החדש, pip, נבחר מבין ההצעות שקיבל היוצר בפוסט בבלוג שלו.<ref></ref> לפי בקינג עצמו, השם הוא ראשי תיבות רקורסיביים של "pip Installs Packages".<ref></ref>

בשנת 2011 הוקמה PyPA - סמכות החבילות של Python שתפקידה לקחת אחריות על התחזוקה של pip ושל virtualenv.

בשנת 2014, עם שחרור גרסה 6.0 של pip, תהליך בחירת מספר הגרסה שונה לפורמט X.Y, והספרה המקדימה "1" הושמטה.

== ממשק שורת פקודה ==
ממשק שורת הפקודה של pip משמש להתקנת חבילות לוקאליות על המכונה המריצה את הקוד. על פי רוב, התקנה של חבילות תוכנה תבוצע על ידי הפקודה <code>install</code> והסרה של חבילות תבוצע באמצעות פקודת <code>uninstall</code>. כך לדוגמה, עבור חבילה בשם <code>package-name</code> ניתן להשתמש בפקודה <code>pip install package-name</code> כדי להתקין את החבילה, ובפקודה <code>pip uninstall some-package-name</code> כדי להסיר את החבילה.

== ניהול רשימת חבילות ==
pip מאפשר לנהל את רשימת החבילות ואת מספרי הגרסאות הדרושות להרצת פרויקט נתון. הכלי משתמש בקובץ "דרישות" (מאנגלית: requirements) שמפורטות בו החבילות השונות הדרושות לפרויקט, בצירוף הגרסה הנדרשת לכל חבילה.<ref></ref> הכלי מאפשר גם להתקין את החבילות בסביבה וירטואלית, ובכך להבדיל בין גרסאות של חבילות הדרושות לפרויקט אחד מאלו הדרושות לאחר.

== ראו גם ==
* אנקונדה (מנהל חבילות תוכנה)

== קישורים חיצוניים ==
* 
* [https://pypi.org/project/pipenv/ pipenv] באתר pypi

== הערות שוליים ==

2021 12
קטגוריה:ניהול חבילות תוכנה
קטגוריה:פייתון
מאגר המאיירים המדעיים של שטוטגרט 1450–1950

מאגר המאיירים המדעיים של שטוטגרט 1450–1950 (בקיצור DSI) הוא מאגר נתונים ביבליוגרפיים מקוון ובו מידע אודות אנשים שאיירו יצירות מדעיות שפורסמו מזמן המצאת הדפוס, בסביבות 1450, ועד 1950; החתך האחרון נבחר מתוך כוונה להחריג מאיירים הפעילים כעת. המאגר כולל את מי שעסקו במגוון תחומים, לרבות איור אסטרונומי, בוטני, זואולוגי ורפואי.

מסד הנתונים ממוקם בשרתי אוניברסיטת שטוטגרט.<ref name="Lightman1">Lightman, Bernard (2016-02-01). A Companion to the History of Science. John Wiley & Sons. p.&nbsp;237. ISBN&nbsp;<bdi>978-1-118-62075-5</bdi>.</ref> התוכן מוצג באנגלית, והגישה אליו חופשית. נכון לינואר 2020, בדף הבית של האתר נכתב כי מסד הנתונים כולל למעלה מ-12,500 מאיירים.<ref name="Home"></ref> ניתן לחפש באתר לפי 20 שדות.

הציבור הרחב רשאי להגיש הצעות לערכים נוספים, או תיקונים, אך אלו כפופים לביקורת עריכה לפני שיתווספו למאגר.<ref name="DSI-submit"></ref>

== לקריאה נוספת ==
<div class="mw-content-ltr">
* 
* 
</div>
== קישורים חיצוניים ==
* 

==הערות שוליים==

קטגוריה:מאיירים מדעיים
קטגוריה:מאגרי מידע ביבליוגרפיים
בנק החקלאות הרוסי

בנק החקלאות הרוסי (ברוסית: Россельхозбанк) הוא בנק רוסי בבעלות רוסיה, המספק את כל סוגי השירותים הבנקאיים ליותר מ-7 מיליון לקוחות קמעונאיים ועסקיים.

הבנק הוקם בשנת 2000 על מנת לפתח את מערכת האשראי הלאומית והפיננסית של המגזר האגרו-תעשייתי, והאזורים הכפריים של הפדרציה הרוסית.

זהו אחד הבנקים הגדולים ביותר ברוסיה<ref></ref>, הנמצא ב-100% בבעלות המדינה.

בריטניה וארצות הברית הטילו על הבנק סנקציות כלכליות ואחרות לרבות איסור על קשר עם בנקים במערב, כתגובה לפלישה הרוסית לאוקראינה.

==קישורים חיצוניים==

* 

== הערות שוליים ==

קטגוריה:רוסיה: בנקים
קטגוריה:חברות ממשלתיות ברוסיה
קטגוריה:גופים רוסים שהוטלו עליהם סנקציות של מחלקת האוצר של ארצות הברית
טמאש שומלו

טמאש שומלו (במקור שאטלר, בהונגרית: Somló Tamás; בודפשט, 21 במרץ 1929 – בודפשט, 19 בדצמבר 1993) היה צלם קולנוע יהודי-הונגרי זוכה פרס האמן המצטיין ופרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה).

== ביוגרפיה ==
שומלו שרד את השואה כנער ואחרי מלחמת העולם השנייה, מ-1945 עד 1949 למד צילום באוניברסיטה לאמנויות התיאטרון והקולנוע. הוא סיים את לימודיו ב-1949. בין 1948 לבין 1949 היה לפרנסתו צלם עיתונות בבודפשט. מ-1949 עד 1951 היה עוזר צלם ב"מפעל החדשות והסרטים הדוקומנטריים". הוא הפך לצלם עצמאי ב-1951. בין 1951 לבין 1958, יצר יותר מ-100 סרטים קצרים בז'אנרים שונים, בעיקר חינוכיים.

בין 1958 לבין 1968 יצר כמה סרטים עלילתיים. הוא היה שותף ליצירה בעידן הראשון של במאי הסרטים מיקלוש יאנצ'ו : הפעמונים הלכו לרומא (1958); התרה וקשירה (1963); ככה הגעתי (1964); בחורים עניים (1965); בעלי כוכבים, חיילים (1967); רוחות מבריקות (1968). הוא גם שיתף פעולה בהצלחה עם במאים אחרים, שיתוף הפעולה יוצא הדופן שלו היה עם ג'רג' רווס (במאי קולנוע) בסרט שלושת הלילות של אהבה אחת (1967).

בשנת 1971, בסרט "הלגיונר האלמותי" הציג את עצמו לראשונה גם כבמאי קולנוע של סרט עלילתי עצמאי. במישור האבסורד, הוא ניסה להביא למכנה משותף את טרגדיית חייו של הסופר היהודי-הונגרי ינה רייטה ואת הקומדיה של הרפתקאות גיבוריו הלגיונרים. זה לא ממש הסתדר, הסרט נכשל. לאחר מכן, הוא כמעט נפרד מהסרט העלילתי, אך לא לגמרי, כי למשל, בסרטו של הבמאי רוברט באן "רוח רפאים בלובלון" על פי ספרו של קלמן מיקסאט, הפך שוב לצלם סרט עלילתי מצוין, סרט הרפתקאות. בשנות ה-70 חזר לאולפן ב-Kálmán Könyves körút<ref>hivatalos nevén: MAFILM II. telep</ref> שם יצר סרטים קצרים חינוכיים רבי ערך.

== משפחתו ==
טמאש שומלו נולד במשפחה יהודית כבנם של ג'רג' שומלו (שאטלר) (1900–1942)<ref></ref> ושל לילי קונדור (1907–?)<ref></ref> <ref></ref> אביו נפטר בשואה בעבודות כפייה בשרות העבודה. סבו וסבתו מצד אביו היו הנריק שומלו (שאטלר) וקרולינה קוהן-כהן (1864–1937),<ref></ref> סבו וסבתו מצד אמו היו ארתור קונדור (1879–1931)<ref>[https://adtplus.arcanum.hu/hu/view/EstiKurir_1931_09/?query=%22Kondor%20Artúr%22&pg=93&layout=s Elhunyt újságíró] (1931. szeptember 10.) Esti Kurir, 9. évfolyam, 204. szám</ref> ואירן שטרן (1889–1940).

== סרטיו ==

== פרסים והוקרה ==
* פרס בלה באלאז' 1962, 1968)
* הפרס הראשי של פסטיבל הסרטים מישקולץ (במשותף, 1964)
* פסטיבל הסרטים של קורדובה פרס שני (1968)
* גרנד פרי של פסטיבל הסרטים בוארנה (1981)
* פרס האמן המצטיין ( 1985 )

== לקריאה נוספת ==
* לקסיקון הסרטים החדש (1973, עורך: Ábel Péter)
* לקסיקון הסרטים. כרך II. בודפשט, הוצאת טוטם, 1999. טמאש שומלו במאי, צלם קולנוע ראה עמודים 149–150
* Új magyar életrajzi lexikon V. (P – S). (לקסיקון ביוגרפי הונגרי. 2004. 

== קישורים חיצוניים ==

* [http://www.port.hu/pls/pe/person.person?i_pers_id=1457&i_direction=1&i_city_id=3372&i_county_id=-1 Port.hu]

== הערות שוליים ==

קטגוריה:צלמים יהודים הונגרים
קטגוריה:במאי קולנוע יהודים הונגרים
קטגוריה:ניצולי השואה
קטגוריה:סרטים הונגריים
קטגוריה:בודפשט: אישים
קטגוריה:יהודים זוכי פרס בלה באלאז'
קטגוריה:יהדות בודפשט
קטגוריה:בוגרי האוניברסיטה לאמנויות התיאטרון והקולנוע
קטגוריה:הונגרים שנולדו ב-1929
קטגוריה:הונגרים שנפטרו ב-1993
The Good Things in Life

The Good Things in Life (בעברית: הדברים הטובים בחיים) הוא אלבום האולפן ה-33 של זמר הג'אז האמריקאי טוני בנט. את האלבום הוציאה לאור ב-12 באוקטובר 1972 חברת התקליטים ורב רקורדס – אלבומו הראשון של בנט שפורסם לאחר עזיבתו מחברת התקליטים קולומביה רקורדס.<ref>[https://books.google.it/books?id=GigEAAAAMBAJ&pg=PA3&dq=bennett+Good+Things+in+Life&hl=it&sa=X&ved=0CD8Q6AEwBWoVChMIvOiJmqnWxwIVihIsCh3zIQST#v=snippet&q=bennett%20Good%20Things%20Life&f=false Billboard Sept 23, 1972]</ref> האלבום הגיע למקום ה-196 בבילבורד 200.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
Listen Easy

Listen Easy (בעברית: הקשב בקלילות) הוא אלבום האולפן ה-34 של זמר הג'אז האמריקאי טוני בנט. את האלבום הוציאה לאור בשנת 1973 חברת התקליטים ורב רקורדס, לאחר שהוקלט בחודשים ספטמבר–דצמבר אשתקד.

== רשימת רצועות ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
Tony Bennett’s Greatest Hits Volume 7

Tony Bennett’s Greatest Hits Volume 7 (בעברית: הלהיטים של טוני בנט, כרך 7) הוא אלבום להיטים של זמר הג'אז האמריקאי טוני בנט. את האלבום הוציאה לאור בשנת 1973 חברת התקליטים ורב רקורדס, לאחר שהוקלט בחודשים ספטמבר 1972 עד יוני 1973.

== רשימת רצועות ==

== הערות שוליים ==

קטגוריה:אלבומי טוני בנט
קטגוריה:אלבומי אוסף באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
אורפימנט

אורפימנט הוא מלח (מינרל) ארסן-גופרתי כתום-צהוב כהה שנוסחתו הכימית: , המצוי ב]בקעים עשנים געשיים, ובסדקים געשיים של מעיינות חמים, והנוצר במעבר ממוצק ישירות לגז בתהליך המראה (סובלימציה) או כתוצר נלווה של התפרקות ריאלגר - מלח ארסן גופרתי אף הוא.

מקור שמו מלטינית אורום aurum - זהב, ופיגמנטום pigmentum צבע בגלל צבעו הזהוב הכהה.

== שימושים בעבר ==
פס צהוב-זהוב בהיר של אורפימנט
אורפימנט שימש בסחר חליפין בממלכה הרומית במסגרת הסחר עם סין, אף שהוא רעיל ביותר. הוא שימש כרעל להמתת זבובים ובקצה חיצים להריגת בני אדם. בגלל צבעו הזהוב, הוא משך את תשומת לב האלכימאים, הן בסין והן במערב, שחשבו להפכו לזהב. החומר נמצא כצבען בקבר תות ענח אמון ועל כתובות פפירוס ממלכת מצרים העתיקה, וכן על קירות הטאג' מהאל.

במשך אלפי שנים החומר שימש כצבען וכחומר חתימה, ובסין שימש לייצור חומר למחיקת דיו. באמנות הציור, שימש כצבען, אך היות שלא ניתן היה לערבו עם צבענים מצויים אחרים שבהם הייתה עופרת או נחושת כמו ורדיגריס ואזוריט, וכן עקב רעילותו הקטלנית, הוא הוחלף ברגע שהחלו לייצר את צבעני הצהוב באמצעות קדמיום וכרום במאה ה-19.

במאה השבע עשרה השתמשו בו ליצירת כדורי עופרת גרגריים לרובים.

== שימושים עכשוויים ==
כיום האורפימנט משמש בייצור זגוגיות להעברת אור תת-אדום (אינפרה אדום), לייצור מפות שולחן בלתי חדירות למים, בייצור רצפות לינולאום, בתעשיית המוליכים למחצה והאלקטרוניקה, לייצור קולטי אור (בתעשייה הפוטואלקטרית), צבענים, לזיקוקי דינור, ולהסרת שיער בתעשיית העורות. כיום אורפימנט עדיין משמש בהודו בתערובת עם פי שניים סיד לייצור משחה להסרת שיער אדם לא רצוי.

== תכונות פיזיות ואופטיות ==
אורפימנט הוא מלח ארסני גפרתי (מינרל ארסניק-סולפידי). יש לו קשיות בין 1.5 ל-2 בסולם מוס
ומשקל סגולי של 3.49.
הוא נמס בין 300-325°C מעלות צלזיוס. מבחינה אופטית הוא דו צירי (-) עם מקדם שבירה של, a = 2.4, b = 2.81, g = 3.02.

== צילומי צורת הגביש ==
<gallery>
File:Orpiment-unit-cell-3D-balls.png|<center>תא היחידה במבנה הגבישי של אורפימנט</center>
File:Orpiment-layer-3D-balls.png|<center>מבנה גבישי של אורפימנט עשוי לוחות</center>
File:Orpiment-layers-stacking-3D-balls.png|<center>ריבוד: הלוחות מונחים בשכבות </center>
</gallery>

==גלריית תצורות אורפימנט==
<gallery widths="145px" heights="140px">
File:Orpiment-Realgar-Quartz-154641.jpg|אורפימנט וריאלגר (זרניך) על מטריצת קוורץ זוויתית ממכרה נישינומאקי ביפן 
File:MFN MIN 1977 0028 Auripigment.jpg|אורפימנט באזור לה-ליברטד, קירובילצה, פרו
File:Orpiment-d06-185b.jpg|מכרה אל בורוסקי ברפובליקת קברדינה בלקריאן, חבל צפון הקווקז ברוסיה.
File:Orpiment-148270.jpg|גביש אורפימנט, מכרה החריצים התאומים, חבל פוטוסי, אזור הומבולדט, נוואדה, ארצות הברית
</gallery>

=== מקורות (באנגלית) ===
* The Merck Index: An Encyclopedia of Chemicals, Drugs, and Biologicals. 11th Edition. Ed. Susan Budavari. Merck & Co., Inc., N.J., U.S.A. 1989.
* William Mesny. Mesny’s Chinese Miscellany. A Text Book of Notes on China and the Chinese. Shanghai. Vol. III, (1899), p. 251; Vol. IV, (1905), pp. 26.
* Fitzhugh, E.W., Orpiment and Realgar, in Artists’ Pigments, A Handbook of Their History and Characteristics, Vol 3: E.W. Fitzhugh (Ed.) Oxford University Press 1997,* [http://colourlex.com/project/orpiment/ Orpiment], Colourlex

==קישורים חיצוניים==

* 

קטגוריה:מינרלים
קטגוריה:מינרלים ארסנידיים
קטגוריה:מינרלים סולפידיים
מרינה אילת

המרינה
הכניסה למרינה על רקע [[מלון מלכת שבא]]
מרינה אילת על שם פיליפ עירון היא מרינה השוכנת בחוף ימה הצפוני של אילת במפרץ אילת. המרינה ממוקמת באזור התיירות של אילת, ומסביבה נמצאים אתרים רבים כמו קניון אייסמול; המלונות - ישרוטל המלך שלמה, מלכת שבא ועוד; מסעדות, מועדונים ומרכזי ספורט ימי.

בסמוך למרינה נמצאת לגונת השלום שהיא פרויקט מוקפא של יצירת לגונה מלאכותית בחופה הצפוני של אילת, כדי שתשמש אזור תיירותי.

== מבנה המרינה ==
העומק התפעולי של המרינה הוא כ-3.5 מטרים, והיא מחולקת לשניים: מרינה חיצונית המשמשת נמל נוסעים שממנו יוצאות כ-40 ספינות מסחריות להפלגות יום; ומרינה פנימית בעלת רציפים ומזחים באורך 800 מ' המשמשים מקום עגינה לכ-400 כלי שיט.

== גלריה ==
<gallery>
קובץ:Ice Park Mall (1).JPG
קובץ:Ice Park Mall.JPG|המרינה על רקע קניון אייסמול
קובץ:PikiWiki Israel 35821 EILAT MARINE.jpg|הכניסה למרינה
</gallery>

== קישורים חיצוניים ==
* [https://eec.co.il/ברוכים-הבאים-למרינה-אילת/ מרינה אילת], באתר חברה כלכלית אילת
* [https://eilat.city/המרינה-העירונית מרינה אילת], באתר אילת+

קטגוריה:ישראל: מרינות
קטגוריה:אילת: תיירות
גם אם טעיתי

גם אם טעיתי הוא שיר של הזמרים הישראליים שלומי שבת ורותם כהן מתוך האלבום "שלומי שבת וחברים 3". השיר יצא לאור כסינגל השישי מתוך האלבום ב-21 בנובמבר 2021 תחת הוצאת ארומה מיוזיק. את השיר כתב והלחין כהן, והפיק אותו המוזיקאי מתן דרור. השיר הגיע למקום הראשון במצעד העברי של מדיה פורסט.

== רקע והרכב ==
את השיר כתב והלחין רותם כהן והמוזיקאי מתן דרור הפיק אותו. שבת הוציא את השיר כסינגל השישי מתוך האלבום שלומי וחברים 3, לאחר "מורידים את הירח" עם אליעד, "מה אתה עובר" עם עדן אלנה, "בוא הביתה" עם משפחת שבת, "למה את הולכת" עם משה פרץ ו"שוב אני ואת" עם מארינה מקסימיליאן.<ref></ref>

== ביקורות ==
דודי פטימר ממעריב סקר את השיר לחיוב וכתב אך ציין את הליריקה השגרתית והמאולצת.<ref></ref>

== וידאו קליפ ==
הווידאו קליפ הנלווה לשיר יצא בצמוד לצאת השיר, ובוים על ידי עוזי ג'ורג'. הווידאו קליפ מציג את שבת וכהן מבצעים את השיר באולפן הקלטות. הווידאו קליפ עצמו בשחור-לבן.

== מיקומי שיא ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:דואטים
קטגוריה:שירים בעברית
קטגוריה:שירים שהופקו על ידי מתן דרור
קטגוריה:שירי לפידים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:וידאו קליפים בשחור-לבן
קטגוריה:סינגלים בהוצאת ארומה מיוזיק
לגונת השלום

התעלה המחברת בין הלגונה למפרץ אילת
לגונת השלום (נקראת גם לגונת הרחצה או הלגונה המזרחית) היא כינוי לפרויקט של יצירת לגונה מלאכותית בחופה הצפוני של אילת, כדי שתשמש אזור תיירותי עשיר ומגוון הנשען על מלונות ותיירים שיפקדו את האזור, בעיקר עבור המלונות שאינם יושבים על קו החוף הראשון של מפרץ אילת.

נכון ל-2022, הלגונה עומדת שוממת מבלי שאף אחת מתוכניתיה מומשה.

== היסטוריה ==
הלגונה התחלה להיבנות בשנת 1995, אולם ממצאי טיב המים שלאחר פיתוחה של הלגונה הציגו תמונה מאכזבת, לפייה איכות טיב המים איננה ראויה לשחייה. עקב כך, הפרויקט נפסק, ולא נבנה שום מלון או מתחם תיירותי סביב הלגונה.

מתחם הלגונה שאושר לבנייה השתרע על פני כ-600 דונם, וכלל בנייה של ארבעה בתי מלון, שכל אחד מהם עד גובה מקסימלי של 6 קומות ו-1,200 יחידות נופש ומגורים.

ב-2022 נחשפו תוכניות פיתוח לשיקום הלגונה, במסגרתן יוקם אזור תיירותי חדש וגדול שיוסיף כ-2,000 חדרי מלון, תוקם טיילת חדשה, יתבצעו עבודות פיתוח התשתיות באזור הלגונה, מי הלגונה יטופלו ושדרוג הטיילת הקיימת.

== ראו גם ==

* מרינה אילת

== קישורים חיצוניים ==
* מירב לוי דיאמנט. [https://www.yomyom.net/article.asp?id=2869 ה'מפלצת' מלגונת השלום]. אוחזר מאתר "יום יום אילת".
* 
* [http://cohen-arch.com/he/הלגונה-המזרחית-תכנית-מפורטת-למתחם-מלו/ הלגונה המזרחית, אילת-תוכנית מפורטת למתחם מלונאות ותיירות]

== הערות שוליים ==

קטגוריה:אילת: תיירות
קטגוריה:ישראל: מיזמים שהוקפאו
קטגוריה:ישראל: חופים
התמקחות

מיקוח בשוק בדלהי
התמקחות או מיקוח הוא סוג של משא ומתן במסגרתו הקונה והמוכר של מוצר או שירות מסוימים מתווכחים על המחיר או על המהות של העסקה.
שבמסגרתו הקונה מבקש להוריד את המחיר של הסחורה או השירות המוצע על ידי המוכר. זהו תהליך שבאמצעותו האינטרסים של הלקוחות והמוכרים הופכים לגלויים. המוכר מנסה להעלות את המחיר. כאשר תהליך ההתמקחות מסתיים בכך ששני הצדדים מגיעים להסכמה על התנאים, העסקה מבוצעת. לעיתים המוכר והקונה לא מגיעים להסכמה והרכישה/מכירה לא מתבצעת.

לאורך השנים תהליך ההתמקחות נעלם במידה רבה בחלקים רבים ברחבי העולם. בעולם המערבי לרוב ההתמקחות מוגבלת לסחורות יקרות או ייחודיות (כגון מכוניות, עתיקות, תכשיטים, פרטי אמנות, נדל"ן ומכירות עסקיות של חברות) וכן למקומות לא רשמיים יותר כגון שוקי פשפשים. בחלקים אחרים של העולם, ההתמקחות עשויה להיות הנורמה, אפילו בעסקאות קטנות. במקומות רבים ברחבי אסיה המקומיים נוהגים להתמקח על סחורות ושירותים בכל מקום, משווקי רחוב ועד מלונות.

בחנויות בהן מקובל להתמקח, האפשרות להתמקח תלויה לרוב בנוכחות של בעל החנות במקום. חנויות רשת המנוהלת על ידי עובדים זוטרים לעיתים רבות יותר נוטים יותר להסתמך על שימוש בתמחור קבוע מאשר חנויות עצמאיות המנוהלת על ידי בעלי החנות או עובד מסוים אשר בעל החנות סומך עליו במיוחד.<ref></ref>

==קישורים חיצוניים==

==הערות שוליים==

קטגוריה:משא ומתן
קטגוריה:מסחר
מיכאל גוצרייב

מיכאל גוצרייב (ברוסית: Михаил Сафарбекович Гуцериев; נולד ב-9 במרץ 1958 באקמולינסק) הוא איש עסקים ומשורר רוסי.

גוצרייב הוא בעל המניות העיקרי של הקבוצה התעשייתית והפיננסית ספמר , הכוללת את רוסנפט , והרבה חברות אחרות. מחזיק גם במניית שליטה בחברת הקמעונאות M.video . 

מאז 2002, נכלל מדי שנה ברשימת 200 אנשי העסקים העשירים ביותר ברוסיה (לפי מגזין פורבס). בדירוג שפורסם באפריל 2021, גוצרייב מדורג במקום ה-60 עם הון של 2.5 מיליארד דולר.

גוצרייב הוא מחבר של יותר מ-300 שירים שבוצעו על ידי אמני פופ רוסיים פופולריים.

==קישורים חיצוניים==

* רשימת השירים שחיבר גוצרייב

==הערות שוליים==

קטגוריה:מיליארדרים רוסים
קטגוריה:חברי הדומה הממלכתית
קטגוריה:סגני יו"ר הדומה הממלכתית
קטגוריה:מקבלי עיטור אות הכבוד
קטגוריה:מקבלי עיטור הידידות (רוסיה)
קטגוריה:רוסים שנולדו ב-1958
האריה (נלסון דה מיל)

האריה הוא רומן משנת 2010 מאת הסופר האמריקאי נלסון דה-מיל. זהו הרומן החמישי של דה-מיל הכולל את הבלש ג'ון קורי, שעובד כעת כקבלן עבור כוח המשימה הבדיוני למלחמה בטרור של ה-FBI בעיר ניו יורק. הרומן הוא המשך למשחק האריה. אחרי האריה יצא רומן המשך של דה מיל מ-2012 בשם הפנתר.

== עלילה ==
שלוש שנים לאחר האירועים המסופרים במשחק האריה. ג'ון קורי, שוטר לשעבר כיום חבר בכוח המשימה למלחמה טרור, יוצא למרדף אחר המחבל הלובי האכזר אסד חליל, הידוע יותר בשם "האריה" מבלי שהצליח לעצור אותו. שלוש שנים לאחר מכן קורי לא שכח את האיומים הנוראיים שהמחבל הפנה אליו וכעת הסיוט חוזר ומופיע בעוצמה בחייו. כאשר שותפתו, כיום אשתו, קייט מייפילד, עורכת דין של ה-FBI עם תחביב של צניחה חופשית, מותקפת על ידי גבר במהלך קפיצה, קורי מיד יודע מי זה. האריה חזר להשלים את משימתו וזו רק ההתחלה. במהלך תקיפה אווירית על טריפולי שהחליט עליה נשיא ארצות הברית רונלד רייגן ב-1986, משפחתו של חליל הושמדה. מאותו רגע, נקמה הייתה מטרתו היחידה, הן כלפי האנשים המעורבים ישירות באותה פרשה טרגית, והן כלפי ארצות הברית, מדינה שהוא מתעב מאוד. אף על פי שמטרותיו ידועות, אף אחד לא יכול למנוע את מהלכיו של הרוצח הזה שמבלי להשאיר רמזים שימושיים. הוא מחסל באכזריות זה אחר זה לא רק את קורבנותיו אלא גם את שותפיו, כדי לא להשאיר עקבות. החיפושים מתקרבים יותר ויותר, אבל האריה תמיד מצליח להימלט מרודפיו ונראה ששובל הדם לא אוזל. אף אחד לא יודע איך הוא נע בצורה חלקה כל כך על אדמת אמריקה ומי עוזר לו.

== קישורים חיצוניים ==

קטגוריה:ספרי 2010
קטגוריה:ספרים אמריקאיים
קטגוריה:ספרי נלסון דה מיל
קטגוריה:ספרי הרפתקאות ומסעות
קטגוריה:ספרי מתח
מי אמר

"מי אמר" הוא שיר שהוקלט על ידי הזמרת הערבייה-ישראלית נסרין קדרי. השיר יצא לאור ב-13 בדצמבר 2021, על ידי חברות התקליטים ארומה מיוזיק ו-Mobile1 Music, כסינגל שלא מתוך אלבום.<ref name=":0"></ref><ref></ref> "מי אמר" יצא לאור יממה לאחר יציאתו של "אז מה עם ההוא", תוך שאחריו הוציאה קדרי את "מאושרים".<ref></ref><ref></ref>

השיר הגיע למקום השמיני במדיה פורסט.<ref></ref>

== רקע וכתיבה ==
השיר נכתב על ידי אופיר כהן, ליאור חביב וקטריקס, הולחן על ידי ליאור חביב, אופיר כהן וקטריקס והופק על ידי אופיר כהן, רם דוידי ועידן זנדני.<ref name=":0" /> "מי אמר" יצא במסגרת פרויקט בשם "הגן של נסרין" ("Nasrin's Garden"), במהלכו הוציאה חמישה שירים: "לילה", "אז מה עם ההוא", "מי אמר", "מאושרים" ו"לא סתם".

"מי אמר" יצא במהלך אשפוזה של קדרי בבית החולים; דבר שהוביל גם לדחיית הופעותיה עם חמשת השירים החדשים.<ref name=":1" />

== וידאו קליפ ==
הווידאו קליפ הרשמי של השיר פורסם ב-13 בדצמבר 2021, ביום יציאתו של "מי אמר" כסינגל במסגרת הפרויקט "הגן של נסרין" ("Nasrin's Garden").<ref name=":0" /> בתחילת הקליפ, ניתן לראות את קדרי מבצעת את השיר כשהיא לבושה בשמלה המוצגת בעטיפתו של הסינגל.<ref name=":0" /> בהמשך, ניתן לראות זמרי ליווי.<ref name=":0" />

נכון לדצמבר 2021, מונה הצפיות של הקליפ עומד על למעלה מ-450 אלף צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|13 בדצמבר 2021
|הזרמת מוזיקה • הורדה דיגיטלית
|ארומה • Mobile1
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נסרין קדרי
קטגוריה:שירים בעברית
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אופיר כהן
קטגוריה:שירים שהופקו על ידי אופיר כהן
קטגוריה:שירי אהבה בעברית
קטגוריה:שירים על כאב לב
קטגוריה:סינגלים בהוצאת ארומה מיוזיק
קטגוריה:סינגלים בהוצאת Mobile1 Music
.xk

.xk היא סיומת האינטרנט הזמנית, של אתרי אינטרנט הרשומים בקוסובו. הסייומת הוקצתה על פי החלטת מועצת הביטחון של האו"ם 1244/99.<ref></ref> xk היא "סיומת שהוקצתה על ידי משתמש".<ref></ref> המשמעות היא שהסיומת שמורה לשימוש פרטי ולא תוקצה לאף ישות - ולא תהיה דומיין ברמה העליונה של קוד מדינה.<ref></ref><ref></ref> לפיכך, השימוש בסיומת אינו רשמי וזמני, עד שלקוסובו תוקצה סיומת מדינה משלה.

==הערות שוליים==

קטגוריה:קוסובו
קטגוריה:סיומות אינטרנט
אינדרה בי

המיקום של אזור אינדרה בי בקופנהגן
אינדרה בי (בדנית: Indre By, שמשמעותה "העיר הפנימית") הוא המרכז ההיסטורי של העיר קופנהגן אשר משתרע על שטח בגודל 4.65 קמ"ר וחיו בו 26,223 תושבים נכון ל-2021.

האזור נתחם באגמים וזהו המקום בו הייתה נמצאת במקור העיר קופנהגן במהלך תקופת שלטונו של המלך כריסטיאן הרביעי, בתקופה בה העיר הייתה מבוצרת. כל המחוזות הסמוכים נוסדו רק לאחר שהמלך הדני התיר בנייה מחוץ לחומות בשנות ה-50 של המאה ה-19.

באזור אינדרה בי נמצאות מרבית אטרקציות התיירות, סצנת חיי הלילה ומרבית בתי המלון של קופנהגן.

== אתרים בולטים ==
ניהאון
גני טיבולי
* רובע כריסטיאניה
* ניהאון
* רונדטארן
* פסל בת הים הקטנה
* אוניברסיטת קופנהגן
* גני טיבולי
* ארמון אמלינבורג
* ארמון כריסטיאנסבורג
* טירת רוזנבורג
* התיאטרון המלכותי הדני
* המוזיאון הלאומי לאמנות
* המוזיאון הלאומי של דנמרק
* הגן הבוטני של קופנהגן
* מוזיאון יהדות דנמרק

== קישורים חיצוניים ==

קטגוריה:קופנהגן
ריימונד ורוזסלי אופלט

ריימונד ורוזסלי אופלט (Raymond & Rosesalie Opelt) היו בני זוג בלגים, אשר שיכנו בביתם ילדה יהודיה במהלך הכיבוש הגרמני של בלגיה במלחמת העולם השנייה ועל ידי כך הצילו את חייה. הם הוכרו כחסידי אומות העולם.

==ביוגרפיה==
בני הזוג אופלט הקתולים היו תושבי העיירה וטרלו שמדרום לעיר בריסל, ולהם בת אחת. בשנת 1943 הם קיבלו לביתם את הילדה ג'ני אילזיצר (Ilzycer), בת 11. אמה ואחותה נעצרו בחודש אפריל בפשיטה של הגסטפו הגרמני על דירתם השכורה באנדרלכט, פרוור של בריסל. אבי המשפחה נעצר לפני כן, וכל השלושה נאסרו ושולחו מאוחר יותר למחנה אושוויץ, שם נרצחו. ג'ני ואחותה פרנסין בת השנתיים היו מחוץ לבית בעת הפשיטה וניצלו ממעצר לאחר ששכנתן אליזבת דריימאקר הרחיקה אותן מהמקום. היא הסתירה את הילדות בביתה במשך מספר ימים, ולאחריהם העבירה אותן דודתם רוזה דמברובסקה למקומות מסתור אחרים. ג'ני הוסתרה תחילה במנזר ובהמשך הגיעה אל בני הזוג אופלט.

ג'ני נשארה אצל משפחת אופלט עד לתום המלחמה באירופה. ריימונד היה אדריכל במקצועו, אך באותה עת עבד ברשות המקומית שטיפלה באספקת מזון לתושבים, והדבר סייע לו להשיג מזון נוסף למשפחה. לשכניהם סיפרו בני הזוג כי ג'ני היא נכדתם מבריסל. היא למדה בבית הספר הקתולי בווטרלו וביקרה בכנסייה מדי יום ראשון. לאחר המלחמה ביקשו בני הזוג אופלט לאמץ את ג'ני, אך דודתם סירבה לכך ואימצה את ג'ני ואחותה בעצמה.

ג'ני שמרה על קשר עם מציליה. ריימונד אופלט נספה בתאונת עבודה בשנת 1949. רוזסלי מתה בשנת 1972.

בחודש נובמבר 2013 הכיר מוסד יד ושם בבני הזוג אופלט ובאליזבת דריימאקר כחסידי אומות העולם.

==קישורים חיצוניים==
* [https://righteous.yadvashem.org/?search=Opelt,%20Raymond&searchType=righteous_only&language=en&itemId=10542881&ind=0 ריימונד ורוזסלי אופלט], באתר מוסד יד ושם

קטגוריה:בלגים חסידי אומות העולם
קטגוריה:מצילים בשואה: בלגיה
קטגוריה:נפטרים ב-1949
קטגוריה:נפטרות ב-1972
סמסונג גלקסי A10s

סמסונג גלקסי A10s (באנגלית: Samsung Galaxy A10s) הוא טלפון חכם מבוסס אנדרואיד, כחלק מסדרת A של סמסונג גלקסי. הוא הוכרז ב-12 באוגוסט 2019, והושק ב-27 באוגוסט 2019 בהודו. המכשיר נמכר מאוחר יותר כ-"סמסונג גלקסי M01s". הוא יורשו של סמסונג גלקסי A10.<ref></ref><ref></ref>

== עיצוב ==
המכשיר שוקל 168 גרם, גובהו 156.9 מ"מ, רוחבו 75.8 מ"מ, ועוביו 7.8 מ"מ. המסך של המכשיר בגודל 6.2 אינץ'. המסגרת והגב של המכשיר בנויה מפלסטיק. למכשיר יש מערך מצלמה כפול בחלק השמאלי העליון של הפאנל האחורי. למכשיר יש קורא טביעות אצבע בחלק האמצעי העליון של הפאנל האחורי, וחריץ בצורת V בחלק האמצעי העליון של המסך בו ממוקמת המצלמה הקדמית.

== מפרט ==
=== חומרה ===
המכשיר מצויד במסך מסוג "TFT LCD" בגודל 6.2 אינץ' וברזולוציית 720x1520 פיקסלים, ביחס גובה-רוחב של 19:9.

המכשיר מופעל על ידי מעבד בעל שמונה ליבות, עם תהליך ייצור של 12 ננומטר, כאשר 4 מהן פועלות בתדר עבודה של 2.0 ג'יגה הרץ, וה-4 הנותרות פועלות בתדר עבודה של 1.5 ג'יגה הרץ. האחסון הפנימי של המכשיר הוא בנפח 32 ג'יגה בייט, שניתן להרחיב באמצעות כרטיס microSD עד ל-512 ג'יגה בייט. למכשיר יש זיכרון RAM בנפח 2 ג'יגה בייט. כמו כן, המכשיר מופעל על ידי סוללת ליתיום פולימר בקיבולת 4000 מיליאמפר-שעה, שאינה ניתנת להסרה. למכשיר ישנו קורא טביעות אצבע.<ref></ref><ref></ref>

==== מצלמה ====
המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה ראשית ברזולוציה 13 מגה פיקסל; חיישן עומק ברזולוציה 2 מגה פיקסל; כמו כן, ומצלמה קדמית ברזולוציה 8 מגה פיקסל; המצלמות האחוריות והקדמית תומכות ב-1080p המסוגלות להקליט וידאו ב-30 פריימים לשנייה.<ref></ref>

=== תוכנה ===
המכשיר הושק כשמותקנת עליו אנדרואיד 9 ("פאי"). ניתן לשדרג לגרסה אנדרואיד 10 לממשק המותאם של סמסונג - One UI 2. באוקטובר 2021 המכשיר עודכן לאנדרואיד 11 לממשק - One UI 3.

== קישורים חיצוניים ==
* 

== הערות שוליים ==

קטגוריה:טלפונים סלולריים של סמסונג
קטגוריה:מכשירי אנדרואיד
קטגוריה:טלפונים חכמים מסדרת סמסונג גלקסי
קטגוריה:מכשירים שהושקו ב-2019
צינור הגז איראן–ארמניה

צינור הגז איראן-ארמניה הוא צינור גז טבעי מאיראן לארמניה. 100 קילומטרים עוברים במקטע האיראני מתבריז לגבול איראן-ארמניה. המקטע הארמני עובר מאזור מגרי לקאג'ראן. לצינור מתוכננים להתווסף עוד 197 קילומטרים על מנת להגיע למרכז המדינה, שם הוא יתחבר לרשת החלוקה הקיימת.

== היסטוריה ==
התוכניות להקמת הצינור הוכרזו ב-15 באפריל 2002 על ידי שר האנרגיה הארמני, ארמן מובסיאן.<ref></ref> הצינור החל לפעול ב-20 בדצמבר 2006, ונחנך רשמית ב-19 במרץ 2007 על ידי הנשיאים מחמוד אחמדינז'אד מאיראן ורוברט קוצ'ריאן מארמניה.<ref></ref> מתקיימים דיונים לבניית צינור שני מאיראן לארמניה.

== מפרט טכני ==
קוטר הצינור הוא 700 מלימטרים (28 אינץ') ועלות בנייתו הייתה כ-220 מיליון דולר. קיבולת הצינור היא 1.1 מיליארד מטרים מעוקבים (bcm) של גז טבעי בשנה, אשר יגדל עד 2.3 bcm עד לשנת 2019. החוזה נחתם ל-20 שנים. על כל מטר מעוקב של הגז האיראני, ארמניה אמורה להחזיר 3 קילוואט אנרגיה חשמלית לאיראן.<ref name="Iran-Armenia"></ref>

== מחלוקת פוליטית ==
רבים חושדים כי קוטר הצינור הצטמצם מ-1,420 ל-700 מילימטרים (56 אינץ' ל-28) בלחץ של גזפרום, שרכשה את חלק הרוב בחלק הארמני של הצינור באמצעות חברת הבת שלה, גזפרום ארמניה. אם הצינור היה נבנה בקוטר גדול יותר, הוא היה מאפשר לאיראן לייצא לשווקים באירופה, ובכך להתחרות בתעשיית הגז הטבעי של רוסיה עצמה.<ref name="Iran-Armenia"></ref> אנליסטים טוענים כי הצינור נועד בחלקו להרחיב את השפעתה של איראן בקווקז, אולם נכנע לשליטה רוסית לפני סיום הבנייה.

ב-11 בנובמבר 2009 דיווחו פקידים ארמנים על פיצוץ של חלק מהצינור בתוך גבולות ארמניה. לאחר תיקון הנזק, איראן חידשה את הזרמת הגז לארמניה.<ref></ref>

== הערות שוליים ==

קטגוריה:צינורות גז טבעי
קטגוריה:איראן: כלכלה
קטגוריה:ארמניה: כלכלה
ארד בר

ארד בר (נולד ב-29 בינואר 2000 בישראל) הוא כדורגלן ישראלי המשחק בעמדת הקשר בקבוצת צ'רקאסי האוקראינית.

== קריירת מועדונים ==
בר גדל במחלקות הנוער של מכבי תל אביב ומכבי פתח תקווה.

בעונת 2019/2020 החל לשחק במדי הקבוצה הבוגרת של מכבי פתח תקווה, ששיחקה בליגה הלאומית. בעונה זו, שהסתיימה בהעפלתה של מכבי פתח תקווה לליגת העל, ערך 30 הופעות ליגה והבקיע שלושה שערים.

ב-30 באוגוסט 2020 ערך בר את הופעת הבכורה שלו בליגת העל, כששיחק 57 דקות בניצחון 2-1 על מכבי תל אביב במסגרת המחזור הראשון לעונת 2020/2021. ב-28 בנובמבר הבקיע את שער הבכורה שלו בליגת העל, בניצחון 1-0 על הפועל חדרה במסגרת המחזור השמיני. בסך הכל ערך בר 30 הופעות ליגה בעונת הבכורה שלו בליגת העל, והבקיע שער אחד.

ב-16 ביוני 2023 חתם בפ.צ. ציריך מליגת העל השווייצרית. ב-26 בינואר חתם בצ'רקאסי האוקראינית.

== קריירה בינלאומית ==
בר הוא חלק מסגל נבחרת ישראל עד גיל 21.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי פתח תקווה
קטגוריה:כדורגלני פ.צ. ציריך
קטגוריה:כדורגלנים ישראלים בשווייץ
קטגוריה:כדורגלנים ישראלים באוקראינה
קטגוריה:ישראלים שנולדו ב-2000
פארק הצפרות אילת

הפארק
בריכות המלח הצמודות לפארק
פלמינגואים בבריכות המלח
הפארק
פארק הצפרות אילת (נקרא גם המרכז הבינלאומי לצפרות באילת) הוא פארק ומרכז צפרות באילת שנפתח ב־1980, ובו פועלת תחנת הטיבוע הגדולה בישראל. כמו כן, מספר המבקרים השנתי באתר נאמד ב־40,000.

פעילות המרכז מתמקדת במחקר ובתצפיות, וכן, מרכז הצפרות בעקבה הוא מרכז צפרות נוסף שקיים עמו שיתוף פעולה.

== החי ==
בין מיני העופות הנודדים בפארק נמצאים: תמירון, עקב מזרחי, שלדג לבן-חזה, קורמורן גדול, סלעית שחורת בטן, שלדג גמדי, חנקן נובי, שעיר משורטט ועוד.

=== בריכות הפלמינגו ===
בבריכות המלח שבאזור ליד פארק הצפרות, נוהגת לעצור להקת פלמינגו, שבדרך כלל מונה כ-500 פלמינגואים, בזמן הנדידה מאז 1990.

== הצומח ==
בין מיני הצמחים החיים בפארק נמצאים: רכפתן מדברי, ערף המדבר, סלבדורה פרסית, מורינגה רותמית ועוד.

== היסטוריה ==
פיתוחה של אילת גרמה לצמצום שטחי המלחה ששימשו לקינון הציפורים בעת נדידתם, ובעקבות כך, הוחלט על הקמת פארק צפרות שישמור על שטחי הטבע האחרונים בעיר ויחדש מקורות המלחה. הפארק הוקם בשנת 1980 על שטח המזבלה העירונית.

== מבחר תמונות ==
<gallery>
PikiWiki Israel 35873 Birding center in Eilat.JPG
PikiWiki Israel 35872 Birding center in Eilat.JPG
PikiWiki Israel 35874 Birding center in Eilat.JPG
Israel Hiking Map תצפית פלמינגו.jpeg|פלמינגו בבריכות המלח
PikiWiki Israel 29912 Wildlife and Plants of Israel.JPG
</gallery>

== ראו גם ==
* ארץ החרדונים
* פארק הולנד

== קישורים חיצוניים ==

* 
* [https://aravaway.co.il/business/birdpark/ פארק הצפרות אילת], באתר הערבה הדרומית
* [https://www.kkl.org.il/forestsearch/eilat-birds_park.aspx פארק הצפרות אילת], באתר קק"ל
* [https://www.birds.org.il/he/birding-center/פארק-הצפרות-אילת פארק הצפרות אילת], באתר הצפרות הישראלי

== הערות שוליים ==

קטגוריה:אילת: אטרקציות
קטגוריה:אילת: טבע וסביבה
קטגוריה:צפרות
פארק ראש ציפור

פארק הצפרות ראש ציפור הוא חלק מפארק גני יהושע (פארק הירקון) שבתל אביב, במפגש הנחלים איילון וירקון. הפארק משתרע על פני כ-32 דונם של עצים, שטחים ירוקים ונחלים. ממבט-על השטח מזכיר בצורתו ראש ציפור ומכאן שמו, נוסף על כך שהוא מהווה מרכז צפרות.

==היסטוריה==
פארק הירקון ליד החווה החקלאית, נובמבר 2009
הפארק הוקם ב 2017 במטרה לחזק את המגוון הביולוגי וליצור מרחב המחבר בין הטבע לעיר. הקמת הפארק היא פרי שיתוף פעולה של קק״ל, עיריית תל אביב-יפו, חברת גני יהושע והחברה להגנת הטבע וניהולו מתבצע על ידי חברת גני יהושע וקק"ל.

הפארק כולל מגוון בתי גידול המהווים מוקד משיכה לעופות מים, ציפורי שיר ובעלי חיים נוספים, הנהנים מפעילות יזומה לשמירת הצמחייה וליצירת מרחב מוגן עבורם.

במקום נעשה שיקום אקולוגי לקרקעות חמרה ולבתי גידול לחים. הוא משמש כתחנת מעבר לציפורים נודדות, כחלק מרשת אתרי הצפרות של כנפי קק"ל בישראל, הפרושים מאגמון החולה שבצפון ועד פארק הצפרות באילת שבדרום.

הפארק פתוח בכל ימות השבוע בשעות האור, הכניסה חינם.

== היסטוריה ==
סכר ראש ציפור הזמני לכיוון דרום, יוני 2023
הפארק הושק בשנת 2014 ונמסר לאחריות תחזוקה של חברת גני יהושע באפריל 2017. עלות הקמתו נאמדה בכ-17 מיליון ש"ח, אשר מומנו בין היתר על ידי ידידי קק"ל באוסטרליה ובצרפת.

בשנות ה-20 של המאה ה-21 נבנה כל שנה סכר זמני הסוכר את נחל איילון ומאפשר את ביצוע העבודות להקמת המסילה הרביעית באיילון.

== החי והצומח ==
עד כה נצפו כ-150 מינים של עופות שונים שחלקן נודדות, זוחלים כמו: צבים, לטאות כמו זיקית מובהקת, נחשים כמו זעמן שחור, צפע מצוי דו-חיים כמו: צפרדע נחלים וקרפדה ירוקה ומהיונקים ישנם: קיפוד מצוי, תן זהוב, ומכרסמים כמו חולד ועכברים. בפארק גם עשרות חרקים ביניהם: פרפרים, דבורים, שפיריות, שפריריות, חיפושיות ועוד.

בפארק צומחים גם עצי פרי כמו: תאנה, רימון, תות, חרוב ועוד) וגם צמחי מים.

== קישורים חיצוניים ==

* [Https://park.co.il/park/rosh-tzipor/?visitors פארק ראש ציפור], באתר גני יהושע

== הערות שוליים ==

קטגוריה:פארק הירקון
קטגוריה:צפרות